

**25 Ξένες Γλώσσες και πολλά ειδικά προγράμματα από 200€ τον χρόνο!**

***Μόνο στο Διδασκαλείο Ξένων Γλωσσών του Εθνικού και Καποδιστριακού Πανεπιστημίου Αθηνών***

[**www.didaskaleio.uoa.gr**](http://www.didaskaleio.uoa.gr)

**Διδασκαλία 25 ξένων γλωσσών σε φοιτητές όχι μόνο του ΕΚΠΑ, αλλά και άλλων ελληνικών ΑΕΙ και ΑΤΕΙ, καθώς και σε εργαζόμενους ή άλλους ενδιαφερόμενους, προγράμματα μετάφρασης και ορολογίας καθώς και ειδικά προγράμματα** προσφέρονται από το Διδασκαλείο Ξένων Γλωσσών, μια ανεξάρτητη και αυτοτελή εκπαιδευτική μονάδα του Εθνικού και Καποδιστριακού Πανεπιστημίου Αθηνών. **Τα προγράμματα προσφέρονται με το κύρος, την ποιότητα και την εμπειρία που διαθέτει το ΕΚΠΑ και με  ιδιαίτερα χαμηλά δίδακτρα  ― από 200€/χρόνο!**

Η κατάκτηση μιας ξένης γλώσσας αποτελεί σήμερα ένα αναγκαίο εφόδιο. Η απόκτηση γλωσσικών δεξιοτήτων παίζει σπουδαίο ρόλο στην ολοκλήρωση της προσωπικότητας, καθώς διευρύνει τους πνευματικούς, πολιτιστικούς και κοινωνικούς ορίζοντες των σπουδαστών, ενώ καθορίζει την επαγγελματική τους εξέλιξη. **Το έργο της διδασκαλίας των ξένων γλωσσών επιτελείται επιτυχώς εδώ και δεκαετίες από το Διδασκαλείο Ξένων Γλωσσών του Πανεπιστημίου Αθηνών**.

Το Διδασκαλείο Ξένων Γλωσσών ιδρύθηκε το 1931 και αποτελεί σήμερα μια ανεξάρτητη και αυτοτελή ακαδημαϊκή μονάδα, υπό την εποπτεία των Πρυτανικών Αρχών, η οποία προσφέρει προγράμματα διδασκαλίας ξένων γλωσσών ανωτέρου επιπέδου, υπό την αιγίδα του Εθνικού και Καποδιστριακού Πανεπιστημίου Αθηνών. Εξαρχής σκοπός του Διδασκαλείου ήταν η διδασκαλία των ξένων γλωσσών, η οποία ωστόσο για πολλά χρόνια περιορίστηκε στη διδασκαλία των ευρύτερα ομιλουμένων, δηλαδή της Αγγλικής, Γαλλικής, Γερμανικής και Ιταλικής, στις οποίες προστέθηκαν αργότερα η Ισπανική και η Ρωσική.

…………

**Σήμερα, στο Διδασκαλείο διδάσκονται 25 γλώσσες, με ξεχωριστά τμήματα για όλα τα επίπεδα γλωσσομάθειας: Αγγλική, Αλβανική, Αιθιοπική, Αραβική, Βουλγαρική, Γαλλική, Γερμανική, Δανική, Ιαπωνική, Ινδική (Hindi – Σανσκριτική), Ισπανική, Ιταλική, Κινεζική, Κορεατική, Νορβηγική, Ολλανδική, Περσική, Πολωνική, Πορτογαλική, Ρωσική, Σερβική, Σουηδική, Τουρκική, Τσεχική και Φινλανδική.**

Επιπλέον, προσφέρονται ειδικά προγράμματα για όποιον επιθυμεί να εξειδικευτεί στη γλώσσα, π.χ. στη μετάφραση, τη νομική ή την ιατρική ορολογία. Τα προγράμματα αυτά είναι τα ακόλουθα:

**Ειδικά Προγράμματα** **(1 τρίωρο / εβδομάδα):**

  Εργαστήριο Προφορικού και Γραπτού Λόγου στην Αγγλική Επιπέδου Α2-Β1

  Εργαστήριο Προφορικού και Γραπτού Λόγου στην Αγγλική Επιπέδου B1- B2

  [Εργαστήριο Προφορικού Λόγου στην Αγγλική Επιπέδου C1- C2](http://www.didaskaleio.uoa.gr/tmhmata/eidika-programmata/ergasthrio-graptou-proforikou-logou-agglika-epipedo-c1-c2)

  [Εργαστήριο Γραπτού Ακαδημαϊκού Λόγου στην Αγγλική Επιπέδου C1- C2](http://www.didaskaleio.uoa.gr/tmhmata/eidika-programmata/ergasthrio-graptou-proforikou-logou-agglika-epipedo-c1-c2)

  [Ιατρική Ορολογία στην Αγγλική  (για φοιτητές Ιατρικών Σχολών - ιατρούς - νοσηλευτές)](http://www.didaskaleio.uoa.gr/tmhmata/eidika-programmata/iatrikh-orologia-sta-agglika)

  [Νομική Ορολογία στην Αγγλική](http://www.didaskaleio.uoa.gr/tmhmata/eidika-programmata/nomikh-orologia-sta-agglika)

  [Μετάφραση στην Αγγλική και Ελληνική  (προαπαιτείται το επίπεδο γλωσσομάθειας Β2)](http://www.didaskaleio.uoa.gr/tmhmata/eidika-programmata/metafrash)

  Ναυτιλιακά- Maritime English  (προαπαιτείται το επίπεδο γλωσσομάθειας Β2)

  Χρηματοοικονομική Ορολογία στην Αγγλική (προαπαιτείται το επίπεδο γλωσσομάθειας Β2)

  [Εργαστήριο Προφορικού Λόγου στη Γαλλική  Επιπέδου Β1-Β2](http://www.didaskaleio.uoa.gr/tmhmata/eidika-programmata/ergasthrio-graptou-proforikou-logou-agglika-epipedo-c1-c2)

  [Εργαστήριο Γραπτού Ακαδημαϊκού Λόγου στη Γαλλική  Επιπέδου C1-C2](http://www.didaskaleio.uoa.gr/tmhmata/eidika-programmata/ergasthrio-graptou-proforikou-logou-agglika-epipedo-c1-c2)

  [Νομική Ορολογία στη  Γαλλική](http://www.didaskaleio.uoa.gr/tmhmata/eidika-programmata/nomikh-orologia-sta-gallika)

  [Θεσμοί, Ορολογία & Μετάφραση εγγράφων της Ευρωπαϊκής  Ένωσης στη Γαλλική](http://www.didaskaleio.uoa.gr/tmhmata/eidika-programmata/thesmoi-orologia-kai-metaffrash-eee-sta-gallika)

  Εργαστήριο Γραπτού και Προφορικού Λόγου στη Γερμανική Επιπέδου C1-C2

  Εργαστήριο Γραπτού & Προφορικού Λόγου  στην Ισπανική Επιπέδου Β2

  Εργαστήριο Πολιτισμού & Κουλτούρας στην Ισπανική Επιπέδου Β2

  Εργαστήριο Γραπτού & Προφορικού Λόγου  στην Ιταλική Επιπέδου Β2-C1

**Τα μαθήματα μπορούν να τα παρακολουθήσουν εκτός από τους φοιτητές ΑΕΙ/ΤΕΙ, και εργαζόμενοι ή άλλοι ενδιαφερόμενοι, ενώ τα δίδακτρα είναι ιδιαίτερα χαμηλά ― από 200€/χρόνο!**

Το Διδασκαλείο Ξένων Γλωσσών χορηγεί Βεβαίωση Παρακολούθησης και Βεβαίωση Σπουδών σε όσους ολοκληρώνουν επιτυχώς την παρακολούθηση του τμήματος στο οποίο έχουν εγγραφεί.

**Τηλ. επικοινωνίας:**  210 3688262, 210 3688263,  210 3688264, 2103688265, 210 3688266, 2103688232, 210 3688204.

**E-mail:** [**secr@didaskaleio.uoa.gr**](mailto:secr@didaskaleio.uoa.gr)

**Ιστοσελίδα:** [**www.didaskaleio.uoa.gr**](http://www.didaskaleio.uoa.gr)

Θάνος Δημόπουλος

Πρύτανης ΕΚΠΑ